|  |  |  |  |
| --- | --- | --- | --- |
| Όνομα **Bayer Ελλάς ΑΒΕΕ** | Email **bhri@bayer.com** | Άρθρο **Δημόσια Διαβούλευση Τεχνικών Προδιαγραφών:** | Ημ/νία **28/03/2018** |

Αξιότιμε/η κύριε/α,

Σε συνέχεια της Δημόσιας διαβούλευσης των Τεχνικών Προδιαγραφών για τη διενέργεια Ηλεκτρονικού Δημόσιου Ανοικτού Διαγωνισμού για την προμήθεια «ΑΞΟΝΙΚΟΥ ΤΟΜΟΓΡΑΦΟΥ» για τις ανάγκες του Νοσοκομείου Κοζάνης «ΜΑΜΑΤΣΕΙΟ» με Αρ. Πρωτ: 2781, σας παραθέτουμε κάτωθι τις τεχνικές προδιαγραφές της εταιρείας μας αναφορικά με:

ΤΕΧΝΙΚΕΣ ΠΡΟΔΙΑΓΡΑΦΕΣ ΣΥΣΤΗΜΑΤΟΣ ΑΞΟΝΙΚΗΣ ΤΟΜΟΓΡΑΦΙΑΣ

5% Παρελκόμενος Εξοπλισμός

Εγχυτής

"Η μονάδα του εγχυτή που θα προσφερθεί να είναι ειδικά για Αξονικό Τομογράφο, να είναι σύγχρονης τεχνολογίας και παραγωγής και να δέχεται αναλώσιμα διάφορων κατασκευαστών. Να περιγραφεί αναλυτικά το σύστημα.

" Η εταιρεία Bayer Ελλάς ΑΒΕΕ προτείνει την επαναδιατύπωση, καθώς και τη συμπλήρωση με τα κάτωθι επιμέρους χαρακτηριστικά της παραπάνω τεχνικής περιγραφής:

1. Να είναι σύγχρονης τεχνολογίας κατάλληλος για εγχύσεις σκιαγραφικού σε εξετάσεις αξονικής τομογραφίας

2. Να έχει δυνατότητα και για έγχυση ορού

3. Η κεφαλή του εγχυτή να στηρίζεται σε τροχήλατη βάση με αντιστατικούς τροχούς 4. Να διαθέτει οθόνη αφής για τον έλεγχο και τον προγραμματισμό των εγχύσεων από την αίθουσα ελέγχου

5. Να διαθέτει λειτουργία ταυτόχρονης έγχυσης σκιαγραφικού και ορού σε ποσοστιαία αναλογία

6. Να διαθέτει σύστημα απομακρυσμένης διάγνωσης και επισκευής μέσω ασφαλούς σύνδεσης στο internet σε περίπτωση βλάβης, χωρίς καμία επιβάρυνση για το νοσοκομείο εκτός από την παροχή σύνδεσης στο internet

7. Το προσφερόμενο σύστημα θα πρέπει να είναι συμβατό με το πρότυπο DICOM

8. Να έχει τη δυνατότητα συγχρονισμού με τον Αξονικό Τομογράφο. Να προσφερθεί προς επιλογή

9. Να δέχεται αναλώσιμο κιτ συριγγών ή σετ έγχυσης σε πολλαπλούς ασθενείς και συστήματος πλήρωσης αυτών, πολλαπλών χρήσεων, εγκεκριμένο για συνεχή χρήση τουλάχιστον 12 ωρών

10. Να δέχεται συμβατά αναλώσιμα διαφόρων πιστοποιημένων κατασκευαστών, υπό την προϋπόθεση ότι τα εν λόγω αναλώσιμα πληρούν τις κανονιστικές απαιτήσεις που είναι αναγκαίες για την ομαλή, συνεχή και μακροπρόθεσμη λειτουργία του εν λόγω προσφερόμενου είδους, σύμφωνα, μεταξύ άλλων, με την οδηγία 93/42/ΕΟΚ για τα ιατροτεχνολογικά προϊόντα

Παραμένουμε στη διάθεσή σας για κάθε διευκρίνιση ή συμπλήρωση.

Με εκτίμηση,

Bayer Ελλάς ΑΒΕΕ